Къэбардэ Азрэт псоми ятокIуэ
КъБР-м щыIэ МВД-м и эксперт-криминалист центрым щекIуэкIащ эксперт-криминалист IэнатIэхэм я лэжьакIуэ нэхъыфIыр къыщыхаха щIыналъэ зэпеуэ.
Зэхьэзэхуэр хуэгъэпсащ эксперт-криминалистхэм я зэфIэкIым зегъэужьынымрэ Урысейм и полицэр илъэс 300 зэрырикъумрэ.
Зэпеуэм къахуигъэув къалэнхэр псоми ефIэкIыу игъэзащIэри, бжьыпэр иубыдащ КъБР-м щыIэ МВД-м и ЭКЦ-м и къудамэм и эксперт нэхъыжь , полицэм и лейтенант нэхъыжь Къэбардэ Азрэт. ЕтIуанэ увыпIэр хуагъэфэщащ лейтенант нэхъыжь Гъуазэ Беслъэн (Урысей МВД-м и «Бахъсэн» къудамэ), полицэм и капитан Жашуев Мухьэрбий (Урысей МВД-м Май щIыналъэмкIэ и къудамэ) ещанэ хъуащ.
Къэбардэ Азрэт Борис и къуэм Къэбэрдей-Балъкъэр къэрал университетым и химие факультетыр 2011 гъэм къиухри, къэрал кIуэцI IуэхухэмкIэ IэнатIэм лэжьэн щыщIидзащ.
Спортым дехьэх, волейболымкIэ япэ разряд иIэщ.
КъБР-м Къэрал кIуэцI IуэхухэмкIэ щыIэ
министерствэм и пресс-IуэхущIапIэ.
